Врз основа на член 20-г став 1 од Законот за вработените во јавниот сектор, член 37-и од Законот за јавните претпријатија и член 3 став 2 Правилникот за формата и содржината на јавниот оглас за вработување и интерен оглас за унапредување, начинот на поднесување на пријавата за вработување и унапредување како и начинот на бодирањето за давателите на јавни услуги на ЈП Водовод и канализација –Скопје арх.бр.0202-4203/4 од 27.04.2022 година, а согласно Годишниот план за вработување за 2022 година на ЈП Водовод и канализација – Скопје арх.бр.0302-7512/1 од 30.08.2021 година, Планот за изменување и дополнување на Годишниот план за вработување за 2022 година на ЈП Водовод и канализација – Скопје арх.бр.0302 – 3933/1 од 18.04.2022 година и Одлуката за утврдување потреба од работници за засновање на работен однос на неопределено време бр.0401-12025/1 од 06.12.2022 година, ЈП Водовод и канализација – Скопје објавува
                                                         Ј А В Е Н  О Г Л А С  бр.01/2022
за вработување на даватели на јавна услуга во областа на комуналните дејности и на други дејности заради кои се основани јавните претпријатија од група III, подгрупа 5 во
                      ЈП Водовод и канализација – Скопје за следните работни места
1. КДР0305Б04007 Санитарен техничар во одделение за   санитарна контрола, во Одделение за санитарна контрола, во Сектор Санитарна контрола (Лабораторија) – 1 извршител

Општи услови:

· да е државјанин на Република Македонија, 

· активно да го користи македонскиот јазик,

· да е полнолетен,

· да има општа здравствена способност за работното место и 

· со правосилна судска пресуда да не му е изречена казна забрана за вршење на професија, дејност или должност. 

Посебни услови:
· за нивото Б4 стекнато најмалку ниво на квалификации IV, 240 кредити според ЕЦВЕТ или МКСОО или четири годишно средно образование. 
· за нивото Б4 со или без работно искуство во струката
Потребни работни компетенции:

· решавање проблеми и одлучување за работи од својот делокруг;

· учење и развој; 

· комуникација; 

· остварување резултати;

· работење со други/тимска работа; 

· стратешка свест; 

· ориентираност кон странките/засегнати страни  и 

· финансиско управување. 

Паричен нето износ на плата 25.020,00 денари

Распоред на работно време 

· Работни денови понеделник-петок

· Работни часови неделно 40

· Работно време од 07:30 до 15:30
НАПОМЕНА: Предвидени вработувања по припадност на заедницата согласно годишниот план на институцијата за 2022 година се: Македонец(ка) 1
Рокот за пријава:
Рокот за пријавување по Јавниот огласот изнесува 15 дена од денот на неговото објавување во дневните весници.

Пријавите за вработување се потполнуваат на образец изготвен од страна на претпријатието која може да се подигне од Архивата на ЈП Водовод и канализација – Скопје, а истиот е објавен и на веб страната на претпријатието: www.vodovod-skopje.com.mk.

Потполнетите пријави се доставуваат во Архивата на ЈП Водовод и канализација – Скопје на адреса ул.Лазар Личеноски бр.9 Скопје, контакт телефон 02/3073-010 лок 406 лице за контакт Лазе Мицкоски.

Со пријавите по огласот кандидатите треба да достават:
1. Уверение или Решение за државјанство (фотокопија)
2. Уверение за општа здравствена способност (лекарско уверение)
3. Доказ дека со правосилна судска пресуда да не му е изречена мерка забрана за вршење на професија, дејност или должност;
4. За работното место под реден број 1 свидетелства од I до IV година средно образование (фотокопија) и диплома за завршено средно образование (фотокопија заверена на нотар)
Постапката за селекција за вработување на даватели на јавни услуги во претпријатието се состои од две фази и тоа:

Фаза 1 – Административна селекција која опфаќа проверка на внесените податоци во пријавата со условите утврдени во јавниот оглас и проверка на приложените докази во пријавата;
Фаза 2 - Интервју

Изборот на кандидати ќе се изврши во рок од 5 (пет) дена по завршување на постапката за селекција за вработување на даватели на јавни услуги

